Middelsstore, avlange, svarte løpebiller. Hodet er bredt og firkantet, mye bredere enn langt, kjevene er forholdsvis små. Antennene er spinkle, omtrent så lange som hodets bredde. Pronotum er firkantet, litt bredere enn dekkvingene, bakerst kraftig innsnevret slik at det blir en "vepsetalje" mellom pronotum og dekkvinger. Dekkvingene er litt rundede, uten punktstriper. Beina er middels lange, ikke spesielt kraftige.